*Na čo som hrdý*

*Kto ja vlastne som...? Dieťa či dospelý...?*

*Ach keby sme to len vedeli.*

*Hračky v kúte dlho ležia,*

*ku kamarátom správy bežia.*

*Myslím, že som niečo medzi tým,*

*no tínedžerom nazývať ma, to si vyprosím.*

*Vzniká však ešte otázka,*

*ktorá ťažká je, preťažká.*

*Som Slovákom či Európanom?*

*Čo ja s týmto hlavolamom?*

*A ja asi už aj viem,*

*na Slovensku, tu rastiem.*

*Je to moja rodná zem,*

*budem ju chváliť, kým vládzem.*

*Tu žije aj moja rodina.*

*Pozri, aká je to krásna krajina.*

*Štíty vrchov týčia sa až k nebesám,*

*dolu nimi sa cestičky vinú až k plesám.*

*V potôčikoch sa kvapky vody ligocú ako krištále,*

*kvety na lúkach ako farebné, drahé korále.*

*To Slovensko moja vlasť, také krásne je.*

*Vlajka jeho na stĺpe majestátne vlaje.*

*V samom srdci Európy leží,*

*každý zo štátov po tomto mieste túži.*

*Európa matka naša Slovákov, Španielov,... združuje,*

*armáda hoc aj malá za ňu s odvahou bojuje.*

*A ona sa hrdo vzpína po tom boji divokom,*

*kráča k cieľu rázne, krok za krokom.*

*Vrchy Álp, fjordy Nórske,*

*svahy, strmé, vysokohorské.*

*Mohutný Dunaj delí ju na dve časti*

*a vôkol ľudia žijú múdri, šťastní.*

*Ľudskú dušu potešia syry švajčiarske,*

*hneď usmievaš sa, ak dáš si k tomu víno toskánske.*

*Ak pivo máš radšej, v Bavorsku sú ho plné džbány,*

*ľudské oči zas pohladia holandské tulipány.*

*Európa je naozaj prenádherný svetadiel,*

*z množstvom historických i moderných vábidiel.*

*Tak načo ešte čakáte?*

*Čo najväčšiu časť Európy navštívte.*

*Myslím, že odpoveď je už daná,*

*považujem sa za Slováka aj Európana.*

*A vedzte, že hrdý na to som,*

*no nie so zdvihnutým nosom.*